Gedagte vir die dag: God se roepingFoto: pixabay.com God se gawes en roeping staan onherroeplik vas. (Romeine 11:29) God se roeping is soos jou van. Selfs wanneer jy voel dat jy jou familie in oneer gebring het, verloor jy nie jou naam nie. Dieselfde beginsel geld wanneer jy aan God se familie behoort. Omdat jy God se kind is, het Hy spesifieke gawes aan jou gegee en jou geroep om sekere take vir Hom te doen. Indien jy die gawes wat God vir jou gegee het nie gebruik nie, sal Hy dit nie van jou af wegneem nie, maar jy sal die beste lewe wat God vir jou beplan het, mis. Gebruik jou gawes om God se roeping vir jou lewe uit te leef – jy het niks om te verloor nie. Voel dit vir jou of jy iets gemis het wat God wou hê jy moes doen? Hoe kan jy gereed wees wanneer God jou volgende keer weer roep?